Crete, Ctr. — Gortyna — 381 AD
Region: Aegean Islands, incl. Crete (IG XI-[XIII]) — Crete 

[----------] τα εις καταδικην ει ποτ[ε] τις εις ετεραν χριαν αλλ ουκ εις αυτην την διατροφην της πολεως λαβειν επιχειρησοι τον σειτον τουτον η το υπερ αυτου τιμημα τοδε κατα λεπτον μερος η πιστεις των πεπραγμενων υπομνηματων περιεχει και ποσον μεν εν χρυσω ποσον δε εν σειτω υπεδεξατο σεραπαμμων προς το αει την ενθηκην αυξιν της μητροπολεως κατα την ευκαιρον αγορασιαν και δικαιαν μεταπρασιν ταις τε ιεραις και θειαις προτομαις των κοινων δεσποτων και τροπεουχων αυγουστων φλαουιου γρατιανου και φλαουιου βαλεντεινιανου και φλαουιου θεοδοσιου καθιερωσεν την στηλην ταυτην μνημην αθανατον της βασιλειας και δια τουτου του μερους εθελων φυλαττεσθαι το κρητων εθνος. επραχθη τα υπομνηματα περι της υποθεσεως ταυτης τη προ ιδ καλανδων ιουλιων τη μετα συαγριον και ευχεριον υπατια.